钦定古今图书集成/明伦汇编/官常典/第711卷 > 庾珉 王儁
## 钦定古今图书集成/明伦汇编/官常典/第711卷 > 庾珉 王儁

按《晋书庾峻传》：“峻子珉，字子琚，性淳和好学，行己忠
恕。少历散骑常侍、本国中正、侍中，封长岑男。怀帝之
没刘元海也，珉从在平阳。元海大会，因使帝行酒，珉
不胜悲愤，再拜上酒，因大号哭，贼恶之。会有告珉及
王儁等谋应刘琨者，元海因图弑逆，珉等并遇害。初，
洛阳之未陷也，珉为侍中，直于省内，谓同僚许遐曰：
‘世路如此，祸难将及，吾当死乎此屋耳’。”及是竟不免
焉。太元末，追谥曰贞。